Ruth Handler

Ruth Handler  foi presidenta de la empresa de xuguetes Mattel, Inc., y ye recordada, principalmente, pol so papel nel marketing de la moñeca Barbie.

 Biografía 

Nació como Ruth Mosko en Denver, Colorado. Foi la fía más nueva de los diez que tuvieron Jacob Joseph Mosko ya Ida Rubenstein, inmigrantes xudíos polacos. En 1938 ella casó con Elliot Handler.

Handler y el so sociu de negocios, Harold "Matt" Matson, formaron una compañía pequeña pa fabricar marcos, llamáronla "Mattel" combinando los sos nomes ("Matt" + "El" liot). Más tarde, empezaron a facer muebles pa cases de moñeques. Los muebles yeren más provechosos que los marcos de fotos y decidió concentrase na fabricación de xuguetes. La primer gran venta de la compañía foi l'Uka-a-doodle, un Ukelele de xuguete. 

Ruth Handler notara que la so fía Barbara quería más xugar con moñeques de papel que se paecieren a adultes qu'a neñes. Cuando foi a Europa, supo d'una moñeca alemana llamada Lilli (que nun yera precisamente un xuguete pa neñes; más bien tratábase d'un agasayu de chancia pa homes) y mércalu pa Barbara. 

Ruth Handler dixo que cuando ella mercó a Lilli pa la so fía inoraba que fuera p'adultos. Cuando volvió pa casa refizo'l diseñu de la moñeca y nomóla Barbie, debutando con ella na feria del xuguete de Nueva York el 9 de marzu de 1959.

Morrió en California por mor d'un cáncer de colon, el 27 d'abril de 2002, a los 85 años.

 Referencies 

 Enllaces esternos 

Categoría:Empresarios y empresaries d'Estaos Xuníos
Categoría:Persones de Denver
Categoría:Inventores d'Estaos Xuníos